- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
Deca: Circa 12.000 de elevi şi 88 de cadre didactice au primit sancţiuni pentru acte de violenţă
Aproximativ 12.000 de elevi şi 88 de cadre didactice au primit sancţiuni pentru acte de violenţă în anul şcolar 2022-2023, a anunţat ministrul Educaţiei, Ligia Deca.
Deca: Circa 12.000 de elevi şi 88 de cadre didactice au primit sancţiuni pentru acte de violenţă
Potrivit ministrul Educaţiei, numărul cazurilor de violenţă a scăzut în anul şcolar 2022-2023 faţă de cel anterior.
"Informaţiile primite de la inspectoratele şcolare arată că în anul şcolar trecut numărul cazurilor de violenţă a fost în scădere cu aproximativ 44% faţă de anul şcolar anterior. Au fost raportate aproximativ 5.400 de cazuri de violenţă. Cele mai multe dintre actele de violenţă raportate se încadrează în categoria atac la persoană, aproximatriv 73% dintre ele", a afirmat, luni, Ligia Deca.
Conform acesteia, aproximativ 12.000 de elevi şi 88 de cadre didactice au primit sancţiuni pentru acte de violenţă în mediul şcolar, în anul şcolar 2022-2023.
Ea a anunţat şi măsuri.
"Şcoala trebuie să fie un spaţiu în care toţi să se simtă în siguranţă şi trebuie să avem toleranţă zero faţă de violenţă. Măsurile pe care le propune uneori necesită şi adaptarea cadrului legislativ. Practic, cele mai recente măsuri pentru reducerea cazurilor de violenţă în şcoală vizează formarea, până la sfârşitul lunii, a tuturor directorilor pentru aplicarea porcedurii managementului cazurilor de violenţă", a explicat ministrul Educaţiei.
Deca susţine că procedura detaliază sarcinile pe care fiecare om din şcoală le are în astfel de cazuri. Ea spune că sunt necesare şi sesiuni de informare a părinţilor şi elevilor de către reprezentanţi ai poliţiei, dar şi creşterea numărului de consilieri şcolari.
Urmărește Mediafax pe Instagram ca să vezi imagini spectaculoase și povești din toată lumea!
PROSPORT.RO
CANCAN.RO